འཛམ་གླིང་གི་ས་ཁུལ་གང་སར་བོད་མི་དང་བོད་དོན་རྒྱབ་སྐྱོར་བ་ཚོས་སྤྲུལ་སྐུ་བསྟན་འཛིན་བདེ་ལེགས་ཀྱི་གནད་དོན་ཐད་མུ་མཐུད་ངོ་རྒོལ་གྱི་ལས་འགུལ་ཤུགས་ཆེ་སྤེལ་མུས་ཡིན་པའི་གནས་ཚུལ་ཐོན་འདུགདེ་ཡང་བོད་ཀྱི་ཆབ་སྲིད་བཙོན་པ་གྲགས་ཅན་ལི་ཐང་སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེ་མཆོག་སྤྱི་ལོ་༢༠༠༢ཟླ་༤ཚེས་༧ཉིན་ལི་ཐང་ཉག་ཆུ་རྫོང་ཁོངས་སུ་འཛིན་བཟུང་བྱས་ཏེ།ཁྲིན་ཏུའུ་ཡི་འབར་གས་དོན་རྐྱེན་ཞིག་དང་འབྲེལ་བ་ཡོད་པའི་ཉེས་འཛུགས་བྱས་ཏེ་དུས་འགྱངས་སྲོག་ཁྲིམས་ནས་ཚེ་བཙོན་དུ་འགྱུར་བ་བཏང་བ་སོགས་བཙོན་ཁང་གི་ནང་བཚོན་འཇུག་གི་འོག་ལོ་ངོ་༡༣འགྲོ་བཞིན་ཡོད་མུར།ཟླ་བ་འདིའི་ཚེས་༡༢ཉིན་རྒྱ་ནག་གི་བཙོན་ཁང་དུ་སྐུ་གྲོངས་ཡོད་པ་འབྲེལ་ཡོད་གཞུང་འབྲེལ་མི་སྣས་རིན་པོ་ཆེ་ཡི་ནང་མི་ལ་བརྡ་ལན་སྤྲད་ཡོད་པ་རེད།འོན་ཀྱང་།རྒྱ་ནག་གཞུང་གིས་སྦྲུལ་སྐུ་བསྟན་འཛིན་བདེ་ལེགས་ཀྱི་སྐུ་ཕུང་ནང་མི་དང་ས་གནས་བོད་མི་ལ་རྩིས་སྤྲོད་མ་བྱས་སྟབས་།རྒྱལ་སྤྱིའི་སྤྱི་ཚོགས་དང་བོད་དོན་རྒྱབ་སྐྱོར་བ།ས་གནས་ཀྱི་བོད་མི་མང་ཚོགས་བཅས་པས་སྤྲུལ་སྐུ་བསྟན་འཛིན་བདེ་ལེགས་ཀྱི་སྐུ་གྲོངས་རྐྱེན་ཐད་དོགས་གཞི་བྱས་ཏེ།འཛམ་གླིང་ས་ཁུལ་གང་སར་ངོ་རྒོལ་ཤུགས་ཆེན་བྱེད་བཞིན་ཡོད་པ་རེད།